**โรเบิร์ต ลอว์เรนส์ สไตน์** (อังกฤษ: Robert Lawrence Stine; 8 ตุลาคม พ.ศ. 2486 –) บางครั้งเป็นที่รู้จักในนาม **โจเวียล บ็อบ สไตน์**, **อิริค อาฟาบี** และ **อาร์. แอล. สไตน์** เป็นนักเขียนนวนิยาย เรื่องสั้น ผู้จัดรายการโทรทัศน์ และนักเขียนบทชาวอเมริกัน เขาได้รับสมญานามว่า "สตีเวน คิงแห่งแวดวงวรรณกรรมเยาวชน" เขามีชื่อเสียงในฐานะนักเขียนนวนิยายแนวสยองขวัญหลายเรื่อง อาทิ *เฟียร์สตรีท*, *ชมรมขนหัวลุก*, *รอทเทินสคูล* และ *ดิไนท์แมร์รูม* และผลงานอื่นๆ ของเขา อาทิ *สเปซคาเดจ*, หนังสือเกม *ฮาคส์* และบันเทิงคดีแนวตลกขบขันนับสิบเรื่อง ใน พ.ศ. 2551 ผลงานของสไตน์มียอดขายมากถึงสี่ร้อยล้านเล่ม

เกิดที่รัฐโอไฮโอ ในครอบครัวชาวยิวที่ยากจน บิดาของเขาประกอบอาชีพพนักงานส่งของ เขาเริ่มหลงไหลในการเขียนหนังสือเมื่ออายุได้ 9 ปี จากการไปพบเครื่องพิมพ์ดีดที่ห้องใต้หลังคาบ้านเขา เขาจึงเริ่มตีพิมพ์บันเทิงคดีแนวตลก ซึ่งเขาได้รับแรงบันดาลใจในการเขียนมาจากการอ่านหนังสือการ์ตูน *เรื่องเล่าจากหลุมศพ* และ *สุสานปีศาจ* เขาสำเร็จการศึกษาที่มหาวิทยาลัยโอไฮโอใน พ.ศ. 2503 เคยทำงานเป็นบรรณาธิการนิตยสารของมหาวิทยาลัยถึง 3 ปีก่อนที่จะย้ายไปอาศัยอยู่รัฐนิวยอร์กและเริ่มต้นอาชีพนักเขียนอย่างจริงจัง เขาเริ่มเขียนนวนิยายแนวสยองขวัญเรื่องแรกคือ *ไบลน์เดธ* ต่อมาใน พ.ศ. 2532 เขาได้เขียนนวนิยายเรื่อง *เฟียร์สตรีท* และต่อมาเขาได้ประสบความสำเร็จในนวนิยายเรื่อง *ชมรมขนหัวลุก* โดยนวนิยายของเขาถูกสร้างเป็นละครโทรทัศน์และภาพยนตร์หลายครั้ง และเขายังติดอันดับผู้ให้ความบันเทิงที่มีรายได้มากที่สุดในโลก ซึ่งอยู่ในลำดับที่ 36 จาก 40 อันดับ ด้วยรายได้สุทธิ 41 ล้านดอลลาร์สหรัฐ

เขาสมรสกับเจน เวลด์ฮอน ใน พ.ศ. 2512 และมีบุตรด้วยกัน 1 คน

ชีวิตช่วงต้น
------------

สไตน์เกิดเมื่อวันที่ 8 ตุลาคม พ.ศ. 2486 ที่เมืองโคลัมบัส รัฐโอไฮโอ ในครอบครัวที่ยากจน เป็นบุตรของลูอิสและแอน ไฟน์สไตน์ เขาเริ่มหลงไหลในการเขียนตั้งแต่อายุได้ 9 ปี จกการที่เขาไปพบเครื่องพิมพ์ดีดในห้องใต้หลังคา ต่อมาเขาก็ตีพิมพ์เรื่องสั้นและบันเทิงคดีแนวตลก เขากล่าวว่าเขาได้รับแรงบันดาลใจจากการอ่านหนังสือการ์ตูนเรื่อง *เรื่องเล่าจากหลุมศพ* และ *สุสานปีศาจ* ใน พ.ศ. 2503 เขาสำเร็จการศึกษาจากมหาวิทยาลัยโอไฮโอ จากคณะศิลปศาสตรบัณฑิต สาขาวิชาภาษาอังกฤษ ระหว่างที่เขาศึกษาอยู่ที่มหาวิทยาลัยโอไฮโอเขาได้เป็นบรรณาธิการนิตยาสารแนวอารมณ์ขันของมหาวิทยาลัยเป็นเวลาสามปี ก่อนที่เขาจะย้ายไปยังนิวยอร์กเพื่อเริ่มต้นเส้นทางนักเขียนในเวลาต่อมา

เส้นทางนักเขียน
---------------

สไตน์ใน พ.ศ. 2550 *(ซ้าย)* แจ็ก แบล็ก *(ขวา)* นักแสดงหลักในภาพยนตร์คืนอัศจรรย์ขนหัวลุกซึ่งได้รับบทเป็นสไตน์
สไตน์เริ่มเขียนวรรณกรรมแนวขบขันสำหรับเด็กหลายสิบเรื่องในนามปากกา "โจเวียล บ็อบ สไตน์" และยังเป็นเจ้าของนิตยสารแนวตลกขบขันสำหรับวัยรุ่นคือ *บานานา* ซึ่งตีพิมพ์โดยสำนักพิมพ์สโกลาติค เพรส และเขาก็ทำงานเป็นนักเขียนมาเรื่อยๆ จนกระทั่งใน พ.ศ. 2529 เขาได้เขียนนวนิยายแนวสยองขวัญเรื่องแรกในชื่อ *ไบลน์เดธ* และนิยายในประเภทเดียวกันอีกมากอาทิ *เดอะเบบีซิทเทอ*, *ฮิตแอนด์รัน* และ *เดอะเกิร์ลเฟรนด์* ต่อมาใน พ.ศ. 2532 เขาได้เขียนนวนิยายเรื่อง *เฟียร์สตรีท* ก่อนเปิดตัวนวนิยายที่สร้างชื่อเสียงให้เขาอย่าง *ชมรมขนหัวลุก* นอกจากนี้เขายังเขียนนวนิยายแนวไซไฟเรื่อง *สเปซคาเดท*, *บอซอซออนพาตอล* และใน พ.ศ. 2535 นวนิยายของเขาเรื่องชมรมขนหัวลุก ได้เปิดตัวอย่างเป็นทางการซึ่งถูกตีพิมพ์โดยสำนักพิมพ์พาราชูเต

นวนิยายเรื่อง *ชมรมขนหัวลุก* ถูกสร้างเป็นละครโทรทัศน์และออกอากาศใน พ.ศ. 2538-2541 ทั้งยังถูกสร้างเป็นภาพยนตร์ในชื่อ *คืนอัศจรรย์ขนหัวลุก* ซึ่งฉายใน พ.ศ. 2558 และ *คืนอัศจรรย์ขนหัวลุก หุ่นฝังแค้น* ซึ่งฉายใน พ.ศ. 2561 ซึ่งผู้ที่แสดงเป็นตัวเขาในภาพยนตร์ทั้งสองเรื่องคือแจ็ก แบล็ก ส่วนเขาเป็นนักแสดงรับเชิญในฐานะอาจารย์ชื่อ *มิสเตอร์แบล็ค* ในคืนอัศจรรย์ขนหัวลุก และได้รับบทเป็น *อาจารย์แฮร์ริสัน* ในคืนอัศจรรย์ขนหัวลุก หุ่นฝังแค้น นอกจากนี้นวนิยายของเขาเรื่อง *ชั่วโมงไล่ล่า* ยังถูกสร้างเป็นภาพยนตร์ดีวีดีเรื่อง *ชั่วโมงไล่ล่า แผ่นที่หนึ่ง : อย่าคิดมาก* ผลิตและวางจำหน่ายโดยยูนิเวอร์แซลเอนเตอร์เทนเมนท์ ใน พ.ศ. 2550

ใน พ.ศ. 2562 เขาได้พากย์เป็น "บ็อบ แบ็กซ์เตอร์" ซึ่งเป็นตัวละครหนึ่งในภาพยนตร์ชุดเรื่อง *อาเธอร์* ในตอน *Fright Night* ซึ่งออกอากาศในซีซันที่ 23 ซึ่งเขาแสดงตัวตนของเขาออกมาในฐานะนักเขียนนวนิยายสยองขวัญจากภาพยนตร์ชุดเรื่องดังกล่าว

รางวัลและเกียรติยศ
------------------

ตามการจัดอันดับ 40 ผู้ที่ให้ความบันเทิงที่มีรายได้มากที่สุดในโลกใน พ.ศ. 2539 - 2540 โดยนิตยสารฟอบส์ เขาอยู่ในอันดับที่ 36 ด้วยรายได้สุทธิ 41 ล้านดอลลาร์สหรัฐต่อปี (หรือราว 1,363 ล้านบาทไทย) และผลงานของเขายังสามารถขายได้ถึงสี่ร้อยล้านเล่มใน พ.ศ. 2551 และในช่วงคริสต์ทศวรรษที่ 1990 หนังสือพิมพ์ยูเอสเอทูเดย์ยกย่องให้เขาเป็นนักเขียนที่หนังสือขายดีเป็นอันดับต้นในสหรัฐ

เขายังได้รับรางวัลในฐานะนักเขียนเป็นจำนวนมาก อาทิ *แชมป์เปียนออฟรีดดิงอวอร์ดส์* จากห้องสมุดสาธารณะฟิลาเดเฟีย เมื่อ พ.ศ. 2545, รางวัลดิสนีย์แอดเวนเจอร์คิดส์ชอยส์อวอรดส์จากดิสนีย์ สาขาหนังสือสยองขวัญยอดเยี่ยม (ได้รับรางวัลนี้ถึงสามครั้ง), นิเกลโลดิออนคิดส์ชอยส์อวอร์ด (ได้รับรางวัลนี้ถึงสามครั้ง), รางวัลนักเขียนแนวทริลเลอร์แห่งอเมริกา ใน พ.ศ. 2550, รางวัลไลฟ์ไทม์อาร์ชิฟิเมนอวอร์ด จากสมาคมนักเขยีนสยองขวัญในสหรัฐ ใน พ.ศ. 2557 และรางวัลอิงค์พอร์ตอวร์ดส์ ใน พ.ศ. 2560 นอกจากนี้ใน พ.ศ. 2546 กินเนสบุ๊คได้ยกให้เขาเป็นนักเขียนหนังสือแนววรรณกรรมเยาวชนที่ขายดีที่สุดตลอดกาล

ชีวิตส่วนตัว
------------

ในวันที่ 22 มิถุนายน พ.ศ. 2512 เขาสมรสกับเจน เวลด์ฮอน ซึ่งเป็นนักเขียนเช่นเดียวกันกับเขา และต่อมาพวกเขาก็ได้ก่อตั้งสำนักพิมพ์พาราชูเตใน พ.ศ. 2526 ทั้งคู่มีบุตรด้วยกันเพียงคนเดียวคือแมทธิว สไตน์ เป็นนักดนตรี

อ้างอิง
-------

1. ↑  "Emily Osment stars in 'R.L. Stine's "The Haunting Hour"". *Cape Cod Times*. ตุลาคม 26, 2007. คลังข้อมูลเก่าเก็บจากแหล่งเดิมเมื่อ กรกฎาคม 8, 2011. สืบค้นเมื่อ กุมภาพันธ์ 24, 2011.
2. ↑  "R.L. Stine". *Ohio Reading Road Trip*. สืบค้นเมื่อ February 27, 2011.
3. ↑  "The Nightmare Room by R.L. Stine". *KidsReads.com*. คลังข้อมูลเก่าเก็บจากแหล่งเดิมเมื่อ 2012-03-07. สืบค้นเมื่อ May 11, 2011.
4. ↑  "Stine, R. L. 1943–". *encyclopedia.com*.
5. ↑  Gordon, Ken (December 9, 2013). "R.L. Stine still scaring up kids' stories". *The Columbus Dispatch*. คลังข้อมูลเก่าเก็บจากแหล่งเดิมเมื่อ 2019-03-30. สืบค้นเมื่อ November 22, 2014.
6. ↑  ‘อาร์.แอล. สไตน์’ คุณลุงนักเขียน ผู้มีความสุขที่ได้แกล้งเด็กให้กลัวด้วยเรื่องเขย่าขวัญ
7. ↑  MacPherson, Karen (April 8, 2008). "Venture into R.L. Stine's 'HorrorLand' – if you dare!". *Pittsburgh Post-Gazette*. คลังข้อมูลเก่าเก็บจากแหล่งเดิมเมื่อ 2008-04-13. สืบค้นเมื่อ February 27, 2011.
8. ↑  "2011 Thrillermaster: R.L. Stine". *ThrillerFest*. คลังข้อมูลเก่าเก็บจากแหล่งเดิมเมื่อ กรกฎาคม 17, 2011. สืบค้นเมื่อ กุมภาพันธ์ 25, 2011.
9. ↑  Rosenberg, Joyce M. (October 27, 1996). "Success gives bookstores Goosebumps". *The Albany Herald*. สืบค้นเมื่อ February 27, 2011.
10. ↑  Meister, Cari (2001). *R.L. Stine*. ABDO Publishing Company. p. 17. ISBN 1-57765-484-6. สืบค้นเมื่อ May 15, 2011.
11. ↑  "About R.L. – For book and school reports". คลังข้อมูลเก่าเก็บจากแหล่งเดิมเมื่อ November 27, 2013. สืบค้นเมื่อ February 27, 2011.
12. ↑  Gunelius, Susan (2008). *Harry Potter: The Story of a Global Business Phenomenon*. Palgrave Macmillan. p. 58. ISBN 978-0-230-20323-5.
13. ↑  "โมโนแมกซ์" ชวนจับปีศาจสุดป่วนกลับคืนสู่หนังสือ ในภาพยนตร์ "Goosebumps คืนอัศจรรย์ขนหัวลุก"
14. ↑  Stine, R. L. (May 20, 2014). ".@mdroush Jack Black plays me in the GB movie, now filming in GA. I'm going down to do a cameo next month". Twitter. สืบค้นเมื่อ May 24, 2014.
15. ↑  "Cartoon Network – it's not ..." *The Washington Post*. August 31, 2007. สืบค้นเมื่อ November 11, 2012.[*ลิงก์เสีย*]
16. ↑  Smith, Meghan (October 30, 2020). "'Goosebumps' Author R.L. Stine On Frightening Generations And Voicing A Creepy Character For 'Arthur'". GBH. สืบค้นเมื่อ October 30, 2020.
17. ↑  "Venture into R.L. Stine's 'HorrorLand' – if you dare!". *post-gazette.com*. April 8, 2008. คลังข้อมูลเก่าเก็บจากแหล่งเดิมเมื่อ 2008-04-13. สืบค้นเมื่อ May 14, 2011.
18. 1 2  "R.L. Stine". *Parachute Publishing*. คลังข้อมูลเก่าเก็บจากแหล่งเดิมเมื่อ February 4, 2011. สืบค้นเมื่อ February 27, 2011.
19. ↑  "Stine, Jones Win Horror Writers Association's Lifetime Achievement Award". *Publishers Weekly*. February 25, 2014. สืบค้นเมื่อ March 13, 2014.
20. ↑  Inkpot Award
21. ↑  "Books and entertainment kids choose for themselves". *Parachute Press*. คลังข้อมูลเก่าเก็บจากแหล่งเดิมเมื่อ กุมภาพันธ์ 4, 2011. สืบค้นเมื่อ กุมภาพันธ์ 25, 2011.
22. ↑  "Elisabeth Weinberg, Matthew Stine". *The New York Times*. July 2, 2010. สืบค้นเมื่อ February 25, 2011.

แหล่งข้อมูลอื่น
---------------

* www.rlstine.com
* อาร์. แอล. สไตน์ ที่อินเทอร์เน็ตมูวีเดตาเบส
* อาร์. แอล. สไตน์ ที่ ฐานข้อมูลจินตนิยายทางอินเทอร์เน็ต (ISFDB)
* อาร์. แอล. สไตน์ บน Wattpad